tomron87/hebrew-wikipedia-sentences-corpus huggingface dataset:
חדירתן של אפליקציות תשלום דיגיטליות בישראל נחשבת לתהליך מהיר ביחס למדינות מערביות אחרות.
מחקרים מצביעים על כך שהשילוב בין שיעור גבוה של שימוש בסמארטפונים, תשתיות בנקאיות מפותחות ונכונות ציבורית לאימוץ שירותים דיגיטליים יצר תשתית מוצקה להצלחת שירותים כמו ביט.
אחד הממצאים המשמעותיים במחקרי אימוץ טכנולוגיה בישראל הוא האמון הגבוה במוסדות פיננסיים מקומיים.
בנק הפועלים, כמפעיל השירות, נתפס כגורם יציב ואמין, דבר שהפחית את החשש משימוש בפלטפורמה מקוונת להעברת כספים.
בנוסף, העובדה שהשירות לא חייב פתיחת חשבון בנק חדש או שינוי דרסטי בהרגלי התשלום, אפשרה למשתמשים לאמץ את האפליקציה מבלי להרגיש שינוי משמעותי בסיכון הפיננסי האישי.
המעבר לתשלומים דיגיטליים באמצעות אפליקציית התשלום Bit יצר שינוי חברתי משמעותי, במיוחד בקרב צעירים.
תופעות שהיו חלק מהמציאות הישראלית -כמו "מי חייב למי כסף" לאחר בילוי חברתי, חלוקת תשלומים בין שותפים לדירה או העברת כספים בין בני משפחה - הפכו לתהליכים פשוטים ומהירים.
מחקר מצא כי המשתמשים תופסים מחקרים על אפליקציות תשלום P2P מראים כי שימוש באמצעי תשלום דיגיטליים מאפשר הפחתת מבוכה חברתית בעת העברת כסף בין אנשים ושינה את האופן שבו אנשים תופסים תשלומים בינאישיים.
זה דומה לדרך שבה אפליקציות כמו ביט ממלאות תפקיד דומה בישראל, בכך שהן מאפשרות העברת כסף בין משתמשים במהירות, בפשטות ובאופן בלתי אישי.
מעבר לכך, ביט הפכה למרחב פיננסי שבו מתרחשות אינטראקציות שאינן רק טכניות.
משתמשים רבים משתמשים בממשק ההודעות של העברות הכספים ככלי הבעה חברתי: הומור, אמוטיקונים, ברכות ואפילו פיוס בין חברים.
בכך תרמה האפליקציה להתפתחות סוג חדש של אינטראקציה חברתית פיננסית, המאפיינת את המעבר לעולם דיגיטלי אישי ורך יותר.
השפעה על העסקים הקטנים בישראל
אפליקציות התשלום בישראל - ובראשן ביט - שינו את הדרך שבה עסקים קטנים ובינוניים מתנהלים.
עבור חלק גדול מהעסקים, ובעיקר עסקים ביתיים, נותני שירותים פרטיים ומכירה מזדמנת בשוקי רחוב, ביט הפכה לכלי עבודה מרכזי.
מחקר שנערך על ידי בנק ישראל מצא כי כ-42% מהעסקים הקטנים בישראל עושים שימוש קבוע באפליקציות תשלום, וכי ביט נתפסת ככלי יעיל במיוחד בזכות פשטות התפעול והעדר דמי ההקמה.
המחקר מצביע על כך שהשימוש בביט מאפשר לעסקים לנהל תהליכי גבייה מהירים יותר, להפחית תלות במזומן, ולהציג ללקוחות פתרון תשלום מקובל ונוח.
מצד שני, הוא מדגיש את הקושי בניהול חשבונאי מדויק כאשר תנועות הכסף מתבצעות בין חשבונות פרטיים, ואת הפער ברגולציה לעומת מערכות סליקה מוסדרות.
כתוצאה מכך, עסקים רבים עברו לשימוש בכלי "ביט לעסקים", המאפשר ניהול מערכתי, קישור למערכת הנהלת חשבונות ושקיפות גבוהה יותר.
השוואה בינלאומית וייחוד השוק הישראלי
כאשר משווים את ישראל לשווקים אחרים, מתברר כי שיעורי השימוש באפליקציות להעברת כספים הם מהגבוהים בעולם.
בשווקים רבים קיימות חלופות ותיקות כגון Venmo ו-CashApp בארצות הברית או WeChat Pay בסין.
תהליכי האימוץ בישראל מתאפיינים בדפוס ייחודי: אימוץ המוני, כמעט אוניברסלי, בתוך תקופה קצרה יחסית.
הסיבה לכך נעוצה בחשיפה גבוהה לטכנולוגיות חדשות וברמת תחרות נמוכה יחסית בשוק הבנקאי, שמאפשרת לשחקן מרכזי אחד כמו בנק הפועלים להכתיב סטנדרטים אחידים לשוק שלם.
לפי מחקרים בינלאומיים, ישראל מדורגת גבוה בחדשנות פיננסית, אך נמוך בכל הנוגע להתפתחות מערכות תשלום מקומיות עד לשנים האחרונות.
ביט מילאה חלל זה והובילה את השוק.
תרומה לקידום תשלומים ללא מזומנים
בעוד שב-2015 מזומנים היוו כ-60% מהתשלומים הקמעונאיים בישראל, ב-2023 ירד השיעור ל-35% בלבד.
חלק מירידה זו נובע מהגברת השימוש בכרטיסי אשראי, חלק מחקיקתו של חוק לצמצום השימוש במזומן בשנת 2018, וחלק מהשימוש באפליקציות תשלומים, ובעיקר bit.
ירידה זו מקלה על איתור הלבנות הון, מפחיתה עלויות ניהול מזומנים ומגדילה את השקיפות.
השפעת ביט על תחרות במערכת הבנקאית
הופעתה של ביט חייבה את הבנקים האחרים להגיב.
בתוך זמן קצר פותחו אפליקציות מתחרות - פייבוקס של בנק דיסקונט ופיי של בנק לאומי - שאפשרו לשמור על רמת תחרותיות בשוק.
תחרות זו תרמה להרחבת מגוון השירותים, להורדת חסמי שימוש ולפתיחת שוק התשלומים גם לשחקנים שאינם בנקים.
במובן מסוים ביט שימשה זרז לרפורמות, שכן בנק ישראל זיהה את הפוטנציאל ואת האתגרים והחל לקדם מדיניות המאפשרת כניסה של שחקנים נוספים לתחום הפינטק.
כתוצאה מכך, מספר חברות טכנולוגיה פיננסית קיבלו אישור לפעול בתחום, חלקן מציעות שירותי סליקה וחלקן מספקות תשתיות לתשלומים דיגיטליים.
ניתן לראות מהלך דומה גם במדינות אחרות, שבהן אפליקציות תשלום דיגיטליות יצרו לחץ על המערכת הבנקאית להתייעל ולשפר את שירותיה.
"Bip Bip" (בעברית: "ביפ ביפ") הוא שיר שהוקלט על ידי הזמרת-יוצרת הטורקייה סימגה.
הוא יצא לאור ב-22 בספטמבר 2014, בהוצאת חברת התקליטים דואן מיוזיק קומפני כסינגל שלא מתוך אלבום.
הגרסה המצליחה של השיר נקראה בשם "".
השיר לא הצליח להיכנס לטורקיה טופ 20, אך זכה להצלחה רבה ביוטיוב.
השיר נכתב והופק על ידי אלפר נרמן ואונור.
בשנת 2011, הוציאה סימגה את מיני-אלבום הבכורה שלה Yeni Çıktı, שלא זכה להצלחה לה ציפתה ולאחר מכן, החליטה להוציא את "Bip Bip", כסינגל הבכורה שלה, שהצליח לזכות להצלחה רבה, כאשר צבר למעלה מ-54 מיליון צפיות ביוטיוב.
הווידאו קליפ הנלווה של "Bip Bip" הועלה לערוץ היוטיוב של netd müzik ב-22 בספטמבר 2014, ביום יציאתו של השיר כסינגל.
בתחילתו, ניתן לראות את סימגה כשהיא הולכת בשדה הפתוח ולראשה כובע קש, תוך שהיא עצמה לובשת שמלה בצבע אדום ולאחר מכן מתחילה לשיר את השיר.
נכון לאוגוסט 2023 עומד מונה הצפיות של הקליפ על למעלה מ-55 מיליון צפיות.
אזורתאריך יציאהפורמטחברת תקליטיםמקורכלל העולם22 בספטמבר 2014הזרמת מוזיקה • הורדה דיגיטליתDMC
Bishop Briggs - EP (בעברית: בישופ בריגס - מיני-אלבום) הוא המיני-אלבום השני של הזמרת-יוצרת הבריטית בישופ בריגס.
המיני-אלבום יצא לאור ב-21 באפריל 2017 על ידי חברת התקליטים איילנד רקורדס.
מתוך המיני-אלבום יצאו שלושה סינגלים בסך הכול.
מדינהתאריך יציאהפורמטחברת תקליטיםמקורעולם14 באפריל 2017תקליטור • הורדה דיגיטלית • קלטת שמעאיילנד
Birds in the Trap Sing McKnight הוא אלבום האולפן השני של הראפר האמריקאי טראוויס סקוט.
האלבום יצא לאור ב-2 בספטמבר 2016, על ידי חברות התקליטים גראנד האסטל רקורדס ואפיק רקורדס.
האלבום הוצג בבכורה באופן אקסקלוסיבי בתוכנית הרדיו של טראוויס סקוט וצ'ייס בי, Wav Radio, בביטס 1 ואפל מיוזיק.
האלבום מכיל הופעות אורח של אנדרה 3000, בלאק יאנגסטה , קיד קאדי, נאב, 21 סבאג', קנדריק לאמאר, ברייסון טילר, יאנג ת'אג, קוואבו, קיי פורסט ודה ויקנד.
בהפקת האלבום השתתפו מפיקים רבים, בהם נאב, וינילז , מייק דין, קארדו , פרנק דוקס ואלן ריטר , בין היתר.
האלבום קיבל בעיקר ביקורות חיוביות ממבקרי המוזיקה, והגיע היישר אל המקום הראשון במצעד הבילבורד 200, תוך שנמכר בכ-88,000 עותקים בשבוע הראשון לצאתו.
ב-4 בינואר 2016, סקוט הודיע בחשבון הסנאפצ'ט שלו כי יחשוף את שם האלבום החדש שלו באותה העת.
תוך כדי נסיעה, סקוט צייץ בטוויטר את שם האלבום.
תחילה, הסיר את כל הציוצים שלו והכריז על שם האלבום בסיבוב ההופעות של הזמרת ריהאנה, Anti World Tour.
בראיון שנערך עם מגזין הבילבורד, הסביר את משמעות שם אלבומו: "האלבום הבא שלי, Birds in the Trap Sing McKnight, הוא בעצם על כל החברים שלי שגדלים כאן [במיזורי סיטי].
אני לא אומר שזו מלכודת, אנחנו לא בפרויקטים הקודמים, אבל זה כמו מלכודת חברתית.
זו מלכודת של קשר חברתי ממה שאתה רוצה לעשות ואיך שאתה רוצה לבטא את עצמך.
אני מרגיש שכולם פשוט מכווצים על ידי הוריהם או רק מהחיים".
ב-30 במרץ 2016, סקוט ויאנג ת'אג הודיעו כי יוציאו את שירם "בימים הקרובים".
באפריל 2016, בזמן שסקוט הופיע ביוסטון, הוא הציג תצוגה מקדימה של קטע מהשיר.
במועדון הלילה "Paris Nightclub" שבשיקגו, ניגן סקוט את הגרסה המלאה של השיר, שנקרא "Pick Up the Phone", ובשיר השתתף גם הראפר קוואבו.
ב-18 במאי 2016 ביצע סקוט מופע הפתעה באטלנטה ואישר את יציאתו הקרובה של האלבום באומרו "אני מוציא את האלבום החדש שלי בעוד כמה ימים".
בהמשך, חשף כי באלבום יופיעו "כמה מהאמנים המועדפים עליי".
ב-26 ביולי 2016, בהופעה בקוני איילנד, הכריז סקוט על תאריך צאתו של האלבום, אולם האלבום החמיץ את תאריכי צאתו עקב "קשיים טכניים" פעמיים.
לאחר אירוע חינמי בשם "Wav Party" בלוס אנג'לס, הוצג הווידאו קליפ לשיר "90210", ואילו הקליפ של "Pick Up the Phone" פורסם בחשבון ה-Vevo של סקוט ביוטיוב.
סקוט חשף כי גם קיד קאדי וקנדריק לאמאר ישתתפו באלבומו, בשירים בהפקת קאשמר קאט .
ב-25 באוגוסט 2016 הודיע מייק דין כי האלבום מתעכב שוב, עקב השלמת המיקס של האלבום.
ב-31 באוגוסט 2016 הודיע סקוט על תאריך יציאה סופי לאלבום בעמוד האינסטגרם שלו.
מדינהתוארמכירות ברזיל (Pro-Música Brasil) פלטינה 40,000 קנדה (Music Canada) פלטינה 80,000 דנמרק (IFPI Denmark) זהב 10,000 צרפת (SNEP) זהב 50,000 איטליה (FIMI) זהב 25,000 הממלכה המאוחדת (BPI) זהב 100,000 ארצות הברית (RIAA) פלטינה 1,000,000
Birdy הוא אלבום הבכורה של הזמרת-יוצרת הבריטית בירדי.
האלבום יצא לאור ב-4 בנובמבר 2011, על ידי חברות התקליטים אטלנטיק רקורדס ו-14 פלור רקורדס.
מקוםתאריםמכירותאוסטרליה (ARIA)פלטינה 2X140,000אוסטריה (IFPI)זהב10,000בלגיה (BEA)זהב30,000דנמרק (IFPI Denmark)זהב10,000צרפת (SNEP)פלטינה X3300,000גרמניה (BVMI)פלטינה200,000הולנד (NVPI)פלטינה50,000ניו זילנד (RMNZ)זהב7,500פולין (ZPAV)זהב10,000שווייץ (IFPI)פלטינה30,000בריטניה (BPI)זהב180,457 מכירות + הזרמת מדיה בלבד
מדינהתאריך יציאהפורמטגרסהחברת תקליטיםמקורבלגיה4 בנובמבר 2011תקליטור • תקליט • הורדה דיגיטלית • קלטת שמעסטנדרדית • דלוקסוורנר מיוזיקאירלנדאטלנטיק רקורדס • 14 פלור רקורדסבריטניה7 בנובמבר 2011הולנד11 בנובמבר 2011וורנר מיוזיקארצות הברית20 במרץ 2012האחים וורנר רקורדסגרמניה23 במרץ 2012וורנר מיוזיקפולין26 במרץ 2012אוסטרליה20 באפריל 2012סטנדרטית • דלוקס • מיוחדתצרפת30 באפריל 2012סטנדרטית • דלוקס
Birdie (בעברית: צִפּוֹר קְטָנָה) הוא שיר שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, Head Above Water.
השיר יצא לאור ב-15 בפברואר 2019, על ידי חברת התקליטים BMG, ביחד עם שאר שירי האלבום.
השיר נכתב על ידי אבריל לאבין וג'יי.
רותם והופק על ידי ג'יי.
השיר הוא בלדה, הסובבת סביב הרעיון להיות מניפולטיביים במערכת יחסים.
בציוץ שפרסמה בטוויטר, חשפה לאבין כי "Birdie" עוסק במערכת יחסים במהלכה היא הרגישה כציפור הכלואה בכלוב.
בנוסף לכך, היא דיברה גם על הקונספט שלו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.7 מיליון השמעות.
האודיו הרשמי של השיר הועלה לערוץ היוטיוב של אבריל לאבין ב-16 בפברואר 2019. נכון לינואר 2021, מונה הצפיות שלו עומד על למעלה מ-2.8 מיליון צפיות.
אודיו רשמי נוסף הועלה לערוץ היוטיוב של לאבין ב-14 בפברואר 2019, יממה לפני צאתו עם שאר שירי האלבום.
קליפ מילים לא רשמי של השיר הועלה ליוטיוב ב-19 במאי 2019.
מדינהתאריך יציאהפורמטחברת תקליטיםמקורעולם15 בפברואר 2019הזרמת מוזיקה • הורדה דיגיטליתBMG
Birth of a New Age (בעברית: לידתו של עידן חדש) הוא שיר שהוקלט על ידי הזמר הסורינאמי ז'אנגו מקרוי.
השיר נבחר לייצג את הולנד באירוויזיון 2021.
ב-17 בנובמבר 2020, הוכרז כי הולנד תופיע במקום ה-23 בגמר התחרות, כפי שנקבע בשנה שעברה.
ב-22 במאי, בגמר התחרות, הגיע מקרוי למקום ה-23 עם 11 נקודות.
BirdLife International היא שותפות בין-לאומית של ארגונים לא ממשלתיים השואפת להגן על עופות ולשמר את בתי הגידול שלהם.
סדרי העדיפויות של BirdLife International כוללים מניעת הכחדה של מיני עופות, זיהוי ושמירה על אתרים חשובים לעופות, שמירה ושיקום בתי גידול מרכזיים של עופות והעצמת שומרי טבע ברחבי העולם.
בשותפות חברים יותר מ-2.5 מיליון אנשים מ-116 ארגונים ממדינות שונות, כולל החברה המלכותית להגנה על ציפורים , אגודת ציפורי הבר של יפן , האגודה הלאומית אודובון ו-American Bird Conservancy .
BirdLife International היא הסמכות הרשמית לקביעת אזור ציפורים בעלי חשיבות, כשהיא הגדירה כבר כ-13,000 אזורים כאלו, והיא הסמכות הרשמית של ה-IUCN לקביעת הרשימה האדומה לעופות.
נכון לשנת 2015, BirdLife International קבעה כי 1,375 מיני עופות (13% מהכלל) מצויים בסכנת הכחדה (בסכנת הכחדה חמורה, בסכנת הכחדה או פגיעות).
כמו כן, BirdLife International מפרסם מגזין רבעוני, BirdLife: The Magazine, המכיל חדשות אחרונות ומאמרים מוסמכים על עופות ושימורם.
Bitch, Don't Kill My Vibe הוא שיר של הראפר האמריקאי קנדריק לאמאר.
הוא יצא לאור ב-18 במרץ 2013, כסינגל החמישי מתוך אלבום הבכורה שלו בחברת תקליטים גדולה, Good Kid, M.A.A.D City, באמצעות טופ דואוג אנטרטיינמנט, אפטרמת' אנטרטיינמנט ואינטרסקופ רקורדס.
הוא הופק על ידי סאונווייב ומכיל בתוכו דגימה של השיר "Tiden Flyver" של הרכב המוזיקה האלקטרונית הדני Boom Clap Bachelors.
השיר הגיע בשיאו למקום ה-32 במצעד הבילבורד הוט 100.
השיר הוקלט עבור אלבום האולפן השני של לאמאר, Good Kid, M.A.A.D City, וכלל במקור שירה של מוזיקאית הפופ האמריקאית ליידי גאגא.
ב-15 באוגוסט 2012, גאגא הודיעה שהיא שיתפה פעולה עם לאמאר בשיר נוסף שהוקלט עבור האלבום בשם "Partynauseous", וכי הוא ייצא לאור ב-6 בספטמבר.
שמונה ימים לאחר מכן, היא הודיעה שהשיר לא ייצא לאור בתאריך שהוכרז והתנצלה בפני המעריצים.
בסופו של דבר, אף אחת מהתרומות של גאגא לאלבום לא הופיעה בו עקב בעיות תזמון והבדלים יצירתיים.
על שיתוף הפעולה עם גאגא, אמר לאמאר: "היה לנו תאריך, אך היינו צריכים לעמוד בתאריך היעד של פרסום ההזמנה מראש.
זה רק הצד העסקי שעובר ומבלגן דברים".
ב-8 בנובמבר 2012, ליידי גאגא הוציאה את הגרסה המקורית של השיר הכוללת את השירה שלה, בה היא מבצעת את הפזמון ובית נוסף בשיר.
לאמאר הביע את הפתעתו ואת הסכמתו לפרסום השיר, מכיוון שלדעתו הוא הראה ביטחון בעבודתם המשותפת.
יתרה מכך, גרסת סולו של ליידי גאגא לשירם "Partynauseous" הייתה חלק מסיבוב ההופעות ArtRave: The Artpop Ball של גאגא, אך האודיו הרשמי של השיר מעולם לא פורסם באופן רשמי.
הווידאו קליפ לשיר, בבימוים של דה ליל הומי ו-OG מייק מיהייל, פורסם ב-13 במאי 2013. באותו יום, פורסמה גרסת הבמאי של הקליפ, הכוללת הופעות קמע של ג'וסי ג'יי וג'יי רוק וקליפ בונוס של שיר של סקולבוי קיו בשם "Man of the Year".
הקומיקאי האמריקאי מייק אפס מופיע במהלך הקליפ.
הקליפ מסתיים בחיתוך קשיח של הרכב המיתרים למסך שחור עם טקסט לבן הקורא "Death to Molly" ("מוות למולי").
בראיון ל-MTV News, לאמאר הסביר שהטקסט הוא ביקורת על קידום בליריקה של שירים שונים של הסם MDMA הידוע בכינויו "מולי" במוזיקת ההיפ הופ, ואמר: "כשכולם משתמשים עכשיו במודע במונח הזה אובביטוי הזה במילים, זה משקה את התרבות...
אז זה באמת הזמן לעבור הלאה".
ב-13 במרץ 2013, קטע מהרמיקס הרשמי של השיר, הכולל הופעת אורח של הראפר האמריקאי ג'יי-זי, הוקרן בבכורה על ידי טכנאי המיקס של ג'יי-זי יאנג גורו.
כאשר לאמאר עבד על הרמיקס, הוא תיאר אותו כ"הישג" על כך שיש לו שיר עם ג'יי-זי וחשף שהוא כתב את הבית שלו לרמיקס ביום אחד.
הגרסה המלאה של הרמיקס הוצגה בבכורה על ידי Funkmaster Flex ב-17 במרץ 2013. הרמיקס נוסף לרשימת הרצועות של גרסת חנות האייטונס של האלבום, ולאחר מכן יצא לרדיו קצבי עכשווי ב-9 באפריל 2013. העטיפה של הרמיקס כוללת תצלום של שחקני הכדורסל קובי בראיינט ומייקל ג'ורדן, המשמשים כייצוגים של לאמאר וג'יי-זי, בהתאמה.
רמיקס של השיר בהשתתפות הזמרת-יוצרת הבריטית אמילי סאנדיי, המכונה "International Remix", יצא לאור ב-27 במאי 2013. השניים הציגו בעבר את השיר באירוע Footaction בניו יורק מוקדם יותר באותו החודש.
הרמיקס יצא כסינגל דיגיטלי ב-25 ביוני 2013. ברמיקס, סאנדיי מבצעת קטע אינטרו חדש ודואט עם לאמאר בפזמון השיר.
מקוםתאריםמכירות קנדה (Music Canada) פלטינה ×3 240,000 דנמרק (IFPI Danmark) זהב 45,000 הממלכה המאוחדת (BPI) פלטינה 600,000 ארצות הברית (RIAA) פלטינה ×4 4,000,000
ציפורים אינן אמיתיות היא תאוריית קשר סאטירית הגורסת שציפורים הן למעשה כטב"מים המופעלים על ידי ממשלת ארצות הברית כדי לרגל אחר אזרחים אמריקאים.
פיטר מקינדו יצר את תאוריית הקשר בינואר 2017. לאחר שראה מפגינים נגד דונלד טראמפ במצעד הנשים 2017 בממפיס, טנסי, כתב מקינדו "ציפורים אינן אמיתיות" על כרזה ואילתר את התאוריה בקרב מפגיני הנגד כ"בדיחה ספונטנית".
סרטון של מקינדו בצעדה הפך לוויראלי, מה שהוליד את התנועה הסאטירית.
ב-2017 הוא פרסם בפייסבוק: "יצרתי תנועה סאטירית לפני כמה חודשים, ונראה שאנשים באינסטגרם אוהבים אותה מאוד".
מאוחר יותר הוא התנער מהפוסט, ואמר שהוא נכתב על ידי איש צוות שפוטר, ולא הודה עד 2021 שהוא לא באמת מאמין לקונספירציה.
התנועה טוענת כי כל הציפורים בארצות הברית הושמדו על ידי הממשל הפדרלי בין השנים 1959 ל-1971, והוחלפו בכפילים מזל"טים שמשמשים את הממשלה כדי לרגל אחר אזרחים; הפרטים המדויקים של התיאוריות הללו לא תמיד עקביים, בדומה לתיאוריות קשר אחרות.
הם טוענים שהציפורים יושבות על קווי חשמל כדי להטעין את עצמן, שהן עושות צרכים על מכוניות בתור אמצעי מעקב, ושנשיא ארצות הברית ג'ון פיצג'רלד קנדי נרצח על ידי הממשלה בשל חוסר הרצון שלו להרוג את כל הציפורים.
חלק מהתומכים של התנועה הפגינו עם שלטים שציינו "ציפורים אינן אמיתיות" וסיסמאות קשורות.
בשנת 2019 הוקם שלט חוצות בממפיס, טנסי, עם כיתוב זה.
בשנת 2021 הפגינו מספר תומכים מול מטה של טוויטר בסן פרנסיסקו בדרישה שהחברה תשנה את סמליל הציפור שלה.
לפי ערוץ הטלוויזיה MSNBC בתנועה מאות אלפי חברים.
מקינדו הופיע מספר פעמים בתקשורת והתראיין מספר פעמים לקידום התנועה.
ב-2021 הוא הצהיר שהוא עובד במשרה מלאה כדובר התנועה ומרוויח כסף ממכירת מוצרים הקשורים אליה.
בראיון בשנת 2019 ל-WREG-TV, מקינדו אמר שהוא נעלב מהשאלה האם התנועה היא סאטירית, שכן שאלה כזו לא תישאל על הדעה ההפוכה (שציפורים הן אמיתיות).
ב-6 בינואר 2022 הקיא מקינדו במהלך ראיון טלוויזיה בשידור חי ב-WGN9 וטען ש"תקשורת ה-Deep state" ניסתה להתנקש בחייו באמצעות קפה מורעל.
בינואר 2022 הופיע מקינדו בתיאור של התנועה למען המגזין Vice, ולמעשה העניק את הראיון הראשון שלו לתקשורת מחוץ לדמות מוביל התנועה.
במאי 2022 התראיין מקינדו לתוכנית התחקירים 60 דקות.
"Birds of a Feather" (בעברית: "צִפּוֹרי נוֹצָה") הוא שיר של הזמרת-יוצרת האמריקאית בילי אייליש.
השיר יצא לאור ב-17 במאי 2024 על ידי חברות התקליטים דארק-רום ואינטרסקופ, כרצועה ה-4 מתוך אלבום האולפן השלישי של אייליש, Hit Me Hard and Soft.
השיר קיבל מועמדות בטקס פרסי גראמי ה-67 בקטגוריות הקלטת השנה, שיר השנה וביצוע סולו הפופ הטוב ביותר.
לאחר צאת אלבומה השני, הצהירה בילי אייליש בעברה כי היא החלה על אלבום האולפן שלישי שלה, הן בראיונות והן בהופעות חיות.
בשלהי 2021, לפני סיבוב ההופעות העולמי שלה, Happier Than Ever, The World Tour החלה אייליש לעבוד על האלבום יחד עם אחיה, אוקונל.
באוקטובר 2023, ציינה אייליש בראיון ל-102.7 KIIS FM שהאלבום מוכן ב-80%, ובנוסף פרסמה סרטון בה היא מנגנת בגיטרה ומבצעת שיר לא ידוע.
בנובמבר 2023, נשאלה אייליש בראיון עם המגזין "ואניטי פייר" האם היא ואחיה עובדים על האלבום יחד, וציינה:
בדצמבר 2023, בתוכנית האירוח "The Tonight Show Starring Jimmy Fallon" בראיון עם המנחה ג'ימי פאלון, אייליש נשאלה האם היא במגעים לסיום תהליכי האלבום, והצהירה כי האלבום קרוב מאוד לסיום, ושמעריצים רבים צפויים לקבל רמזים רבים על אלבום האולפן.
בנוסף, חשפה אייליש לפאלון כי היא ואחיה ניסו באלבום ליצור סגנון מוזיקה חדשה.
במהלך ראיון בטקס פרסי גראמי ה-66, הכריזה אייליש שהאלבום יצא לאור זמן קצר לאחר יציאת אלבום האולפן השביעי של הזמרת-יוצרת אריאנה גרנדה, Eternal Sunshine.
ב-22 בפברואר 2024, פרסמה אייליש תמונות בעמוד האינסטגרם בתיאור כי האלבום שלה נמצא בתהליכי מאסטרינג.
בשלהי מרץ 2024, שינתה אייליש את תמונת הפרופיל שלה ברשתות החברתיות לתמונת מסך מלאה בצבע הכחול.
בתחילת אפריל 2024, כתבות וחדשות בידור דיווחו על שלטי חוצות המוניים שהופיעו באוסטרליה, הממלכה המאוחדת וארצות הברית.
בשלטי החוצות מוצגות חלק ממילות השיר, ובחלק מוצג הלוגו הישן של אייליש "Blohsh".
ב-8 באפריל, הכריזה אייליש על האלבום רשמית.
ארגוןרשימהמיקוםמקורחברת המצעדים הרשמית40 השירים הטובים ביותר לשנת 202511
באוקטובר 2024, אייליש הגיעה למקום השני במצעד הבילבורד הוט 100 עם השיר, שמגיע למיקום השיא הגבוה ביותר שלה מאז 2020.
במהלך קיץ 2024, ספוטיפיי חשפה את רשימת שירי הקיץ שלהם לשנת 2024 והכלילה את השיר "Birds of a Feather" בדירוגם.
בקמפיין השיווקי של ספוטיפיי, Spotify Wrapped אשר מסכם את הסטטיסטיקות והנתונים על ההאזנות של המשתמש בשירות, השיר היה לשיר השלישי המושמע ביותר לשנת 2024.
פרסתאריךקטגוריהתוצאהמקורפרסי הווידאו קליפים של MTV11 בספטמבר 2024שיר הקיץפרסי המוזיקה של MTV אירופה10 בנובמבר 2024השיר הטוב ביותרפרס גראמי2 בפברואר 2025הקלטת השנהשיר השנהביצוע סולו הפופ הטוב ביותרפרס המוזיקה האמריקאית26 במאי 2025שיר השנהשיר פופ אהובפרס הווידאו קליפים של MTV6 בספטמבר 2025קליפ השנהשיר השנה
אזורתאריך יציאהפורמט (ים)חברת תקליטיםמקורכלל העולם17 במאי 2024הורדה דיגיטלית • הזרמת מוזיקהדארק-רום • אינטרסקופ
Bitbucket הוא שירות ניהול גרסאות של מאגר קוד מקור מבוסס git בבעלות אטלסיאן.
Bitbucket Cloud (שנודע בעבר בשם Bitbucket) הוא שירות ענן לניהול גרסאות מבוסס git.
הוא נכתב ב- Python באמצעות Django.
השירות מציע גם תוכניות מסחריות (בתשלום) וגם חשבונות בחינם עם מספר בלתי מוגבל של מאגרים פרטיים.
Bitbucket Server (שנודע בעבר כ-Stash) הוא שילוב של שרת Git וממשק אינטרנט שנכתב ב- Java ונבנה עם Apache Maven.
השרת מאפשר למשתמשים לבצע פעולות Git בסיסיות (כגון סקירה או מיזוג קוד, בדומה ל-GitHub) תוך שליטה בגישה לקריאה וכתיבה לקוד.
השרת מספק גם אינטגרציה עם כלים אחרים של אטלסיאן.
Bitbucket Server הוא מוצר תוכנה מסחרי, וניתן לרכוש רישיון להפעלה מקומית.
אטלסיאן מספקת בחינם את Bitbucket Server לפרויקטי קוד פתוח העומדים בקריטריונים מסוימים, ולארגונים שהם ללא מטרות רווח, לא ממשלתיים, לא אקדמיים, לא מסחריים, לא פוליטיים וחילוניים.
עבור לקוחות אקדמיים ומסחריים, קוד המקור המלא זמין תחת רישיון מקור מפתח.
"Bird of Pray" (בעברית: "ציפור תפילה"; משחק מילים עם הביטוי האנגלי "Bird of Prey", "ציפור טרף") הוא סינגל שהוקלט על ידי הלהקה האוקראינית ציפרבלאט.
הוא נכתב על ידי חברי הלהקה, ונבחר לייצג את באירוויזיון 2025, שהתקיים בבזל שבשווייץ.
יצא לאור ב-24 בינואר 2025 דרך חברת התקליטים גיישה נינג'ה סמוראי.
Vidbir 2025 הייתה המהדורה התשיעית של תחרות "Vidbir", אשר משמשת את חברת השידור הציבורי הלאומית של אוקראינה מדי שנה לבחירת נציגות אוקראינה לאירוויזיון.
התחרות התקיימה ב-8 בפברואר 2025 בקייב.
תהליך הבחירה התבצע בשלושה שלבים: בשלב הראשון, הגישו אמנים ופזמונאים את מועמדותם דרך טופס מקוון.
מתוך כלל המועמדים נבחרו 20 מתחרים לרשימה המורחבת, שפורסמה ב-11 בדצמבר 2024. בשלב השני, המתמודדים שנבחרו התייצבו למבחני הד, בסופם צומצמה הרשימה לתשעה אמנים, כאשר מתמודד נוסף נבחר במסגרת הצבעה מקוונת.
השלב השלישי והסופי היה הגמר הטלוויזיוני, שהתקיים בפברואר 2025, ובו נבחר השיר הזוכה באמצעות שילוב של הצבעת קהל וקולות חבר שופטים.
ב-20 בדצמבר 2024, לאחר שעברו את שלב האודישנים, הוכרזה להקת ציפרבלאט כאחת מעשרת המתמודדים בתחרות עם השיר "Bird of Pray".
השיר בוצע במהלך הגמר, שנערך ב-8 בפברואר 2025, ובסיומו זכה במקום הראשון, לאחר שהשיג את מרב הקולות מהקהל ומהשופטים.
אוקראינה שובצה להתחרות בחלקו הראשון של חצי הגמר הראשון, שהתקיים ב-13 במאי.
אוקראינה הופיעה חמישית, אחרי ולפני .
בסוף הערב הוכרזה אוקראינה כאחת מעשר המדינות שהעפילו לשלב הגמר.
מאוחר יותר התברר כי אוקראינה דורגה במקום הראשון עם 137 נקודות.
אוקראינה שובצה להופיע במחצית הראשונה.
אוקראינה שובצה כהופעה השביעית, אחרי ולפני .
אוקראינה דורגה במקום התשיעי עם 218 נקודות; 60 נקודות מהשופטים, ו-158 נקודות מהקהל.
Black Celebration (חגיגה שחורה) הוא אלבום האולפן באורך מלא ה-5 של להקת המוזיקה האלקטרונית הבריטית דפש מוד.
במצעד האלבומים הבריטי, הגיע האלבום למקום #3. בארצות הברית לעומת זאת, האלבום הגיע רק למקום #90.
גרסת ה-CD הבריטית מכילה 3 שירים נוספים:
הגרסה האמריקאית של האלבום מכילה גם היא את השיר But Not Tonight.
כל השירים נכתבו על ידי מרטין גור, למעטBlack Day, שנכתב על ידי גור יחד עם אלן ויילדר ודניאל מילר.
מבוצעים על ידי מרטין גור.
זהו האלבום של הלהקה שבו יש הכי הרבה שירים שמבוצעים על ידי גור.
(כל שאר השירים מבוצעים על ידי גהאן).
Sire, חברת התקליטים של הלהקה בארצות הברית, החליטה "להפוך" את הסינגל Stripped - הביסייד But Not Tonight הפך להיות הסינגל עצמו ו-Stripped הפך להיות ביסייד.
לפיכך, בארצות הברית לא יצא הסינגל Stripped, ובמקומו יצא But Not Tonight.
Bittersweet World (עברית: עולם מר-מתוק) הוא אלבום האולפן השלישי של זמרת הפופ/רוק האמריקאית, אשלי סימפסון.
בנובמבר 2006, לאחר שהשלימה את סדרת ההופעות של המחזמר שיקגו בו שיחקה, הודיעה כי תתחיל לעבוד בקרוב על אלבום אולפן, שלישי במספר.
בדצמבר אותה שנה, הודיעה חברת התקליטים גפן רקורדס כי הם עובדים על האלבום הבא של סימפסון.
בתחילת 2007 הודיעה מנהלה האישי שאשלי עובדת על כתיבת השירים, בין השאר עם המוזיקאי והמפיק המוזיקלי צ'אד הוגו, ובנוסף התחילה לעבוד על הפקת האלבום עם המוזיקאי והמפיק המוזיקלי טימבלנד.
בהמשך אמרה סימפסון כי לאלבום יהיה צליל בוגר יותר ורוקיסטי יותר וסיפרה על חששה לאכזב את מעריצה, הממתינים לאלבום נוסף מאז אלבומה הקודם, בשנת 2005.
מועד היציאה המקורי של האלבום היה בנובמבר 2007, אך הוא נדחה לינואר 2008 ומאוחר יותר לתחילת מרץ.
לאחר מכן נקבע כי ישוחרר ב-22 באפריל 2008, כפי שאכן קרה בסוף.
בתחילת 2008 יצא לאור השיר Outta My Head (Ay Ya Ya) כסינגל הראשון מהאלבום.
השיר זכה לביקורות חיוביות באופן כללי מהמבקרים והתקבל בידי המעריצים היטב.
בכורת הקליפ הייתה ב-19 בדצמבר באותה שנה.
סימפסון ציינה שהקליפ מושפע מאוד מסלבדור דאלי ויכיל התייחסויות לאישים ויצירות ידועים.
לדוגמה, הפסיכולוג של סימפסון דומה מאוד לזיגמונד פרויד.
עוד התייחסות בקליפ: קובייה הונגרית ענקית, שעונים נוזלים (כמחווה ליצירתו המפורסמת ביותר של דאלי, התמדתו של זיכרון) ומגוון התייחסויות למסעות גוליבר.
הקליפ זכה להצלחה רבה באינטרנט וצבר מיליוני צפיות בחודשים הראשונים, נתון שנחשב להצלחה באותה תקופה.
כיום יש לקליפ קרוב ל-10 מיליון צפיות בקליפ הרשמי באתר יוטיוב
למרות הצלחתו באינטרנט והביקורות הטובות, הסינגל לא הצליח לכבוש את פסגות מצעדי המוזיקה, וכך לא זכה לחשיפה הרצויה, שאמורה לקדם מאוד את האלבום.
Little Miss Obsessive שוחרר בארצות הברית ב-11 במרץ 2008. השיר, דואט של סימפסון עם סולן להקת פליין וייט טיז, כלל אלמנטים רוקייסטים יותר ממרבית השירים באלבום.
השיר נכשל לחלוטין במצעדים, ונכנס רק למקום 96 במצעד הסינגלים האמריקאי, ולמקום 72 במצעד הסינגלים הקנדי.
למרות דיווחים על תכנון לצלם קליפ לשיר, לא הופץ אחד כזה, וככל הידוע גם לא צולם בסופו של דבר, ככל הנראה בגלל הכישלון שנחל השיר.
האלבום נכנס למקום ה-4 במצעד מכירות האלבומים בארצות הברית עם מכירות של 47,000 עותקים בשבוע הראשון.
הייתה זאת ירידה קשה מנתוני המכירות של אלבומה הראשון והשני, שמכרו 398,000 עותקים ו-220,000 עותקים (בהתאמה).
בנוסף, היה זה אלבומה הראשון שלא הגיע למקום הראשון בדירוג מכירות האלבומים בארצות הברית.
מדינה תאריך אוסטרליה 19 באפריל 2008 ארצות הברית 22 באפריל 2008 בריטניה19 במאי 2008
Black Clouds & Silver Linings הוא שמו של אלבום האולפן העשירי של להקת המטאל המתקדם Dream Theater.
האלבום יצא לאור ב-23 ביוני 2009, תחת חברת התקליטים Roadrunner Records והופק על ידי המתופף מייק פורטנוי והגיטריסט ג'ון פטרוצ'י.
זהו גם האלבום האחרון של Dream Theater עם פורטנוי.
חמישה מתוך 6 השירים שבאלבום מספרים על אירועים שקרו בחייהם האישיים של חברי הלהקה ג'ון פטרוצ'י ומייק פורטנוי.
מספר על תאונת דרכים בה הייתה מעורבת משפחתו כשהיה ילד ועל הקושי הרב של משפחתו לחזור לשגרה אחרי התאונה.
A Rite of Passage - נכתב על ידי פטרוצ'י ומספר על אגודת הבונים החופשיים.
זהו השיר היחיד באלבום שאינו קשור לאירועים אישיים של חברי הלהקה.
Wither - נכתב על ידי פטרוצ'י.
בשיר הוא מתאר את התהליך אותו עובר האומן בזמן כתיבת שיר.
The Shattered Fortress - נכתב על ידי מייק פורטנוי.
שיר זה הוא החמישי והאחרון, הסוגר את סיפור 12 השלבים של הגמילה מאלכוהול אותה עבר פורטנוי.
מתאר אירוע שקרה במהלך סיבוב ההופעות האירופאי של האלבום Train of Thought, בחופשה בין הופעות באיטליה.
פטרוצ'י וטכנאי הגיטרות של הלהקה נלקחו לסיור באחוזתו של הרוזן ניקוליו קאפוני בטוסקנה.
ניקוליו הוא ההיסטוריון המזוקן שמשפחתו מנהלת יקב יינות עתיק כמתואר בשיר.
The Best of Times - נכתב על ידי מייק פורטנוי.
שיר זה הוא שיר הוקרה שנכתב לזכרו של הווארד פורטנוי, אביו של מייק, שנפטר ממחלת הסרטן בזמן כתיבת האלבום.
השיר הוא הבודדים אותו הלהקה מעולם לא מנגנת בהופעות.
במקביל להוצאת האלבום, הלהקה הוציאה לאור מיני אלבום ( EP ) בשם Wither (על שם השיר הרביעי באלבום)
המיני אלבום כולל 4 שירים:
השיר Wither בגרסתו הרגילה, כפי שמופיע באלבום.
השיר Wither בגרסה מיוחדת הכוללת רק את שירתו של ג'יימס לאברי ונגינת פסנתר של ג'ורדן רודס.
השיר Wither בגרסה בה ג'ון פטרוצ'י שר את מילות השיר.
השיר The Best of Times בגרסה בה מייק פורטנוי שר את מילות השיר (גרסה אותה חלק ממעריצי הלהקה מעדיפים על פני הגרסה הרגילה בביצועו של לאברי)
ג'ון מיונג - גיטרה בס
ג'רי גודמן - כינור בשיר "The Best Of Times"
BlackBerry PlayBook הוא מחשב לוח (טאבלט) של חברת בלקברי (לשעבר RIM).
המכשיר הופץ לראשונה לקהל ארצות הברית ב-19 באפריל 2011, ביום שחרורו נמכרו כ-50,000 יחידות.
המכשיר מבוסס על מערכת ההפעלה BlackBerry Tablet OS.
להבדיל ממכשירי בלקברי קודמים, מערכת זו מבוססת על QNX Neutrino (ולא על BlackBerry OS), ומריצה יישומים שפותחו בעזרת Adobe AIR.
חברת RIM הכריזה כי תתמוך ביישומים של מערכת ההפעלה אנדרואיד דרך חנות האפליקציות שלה BlackBerry World.
למכשיר קישוריות Wi-Fi ובלוטות' 2.1, גודל המסך הוא 7 אינץ'.
למכשיר מצלמה קדמית באיכות 3 מגה פיקסל ומצלמה אחורית באיכות 5 מגה פיקסל.
למערכת ההפעלה של המכשיר אין תמיכה בעברית בפרט, ובהצגה וכתיבה של שפות הנכתבות מימין לשמאל בכלל.
BlackBerry OS הייתה מערכת הפעלה לסמארטפונים שפותחה על ידי חברת הטלפונים החכמים בלקברי מערכת ההפעלה משמשת את קו מכשירי בלקברי של החברה.
המערכת תומכת בגלגלת מגע, לחצן מגע ומסך מגע.
הגרסה האחרונה של המערכת היא גרסה 7.1.0.2931 שמותאמת בעיקר למסכי מגע מלאים.
מערכת ההפעלה יצאה לראשונה בשנת 1999 בגרסה 1.0 כמערכת ההפעלה של המכשיר BlackBerry 580. במכשירי ה-PlayBook החלה החברה להשתמש במערכת הפעלה חדשה, המבוססת על מערכת ההפעלה QNX.
מערכת ההפעלה החדשה ביותר היא blackberry 10 המותאמת למסכי מגע וגם למסכי מגע עם מקלדות, הגרסה החדשה ביותר היא blackberry OS 10.3.3.3216 שהוכרזה בשנת 2018. המכשירים הראשונים עם blackberry 10 הוכרזו ב-2013 (בלקברי Z10 ו-Q10).
BlackBerry OS 6.0 – הוכרזה באפריל 2010 ויצאה באותה השנה.
Blackberry 10 – הוכרזה בסוף 2013.
blackberry 10.3 – הוכרזה בספטמבר 2014, נוספה תמיכה במקלדות.
מן החנות יכולים משתמשי בלקברי לחפש, להוריד ולעדכן אפליקציות צד-שלישי.
השירות ניתן לראשונה ב-1 באפריל 2009.
ב-1 באפריל 2009, במופע CTIA, הכריזה חברת RIM על תחילת פעילותה של חנות האפליקציות.
ב-19 באוגוסט 2010 שוחררה גרסה חדשה, BlackBerry App World 2.0, שכללה הגדרת חשבון אישי שייפעל דרך המכשיר ודרך המחשב.
ב-3 בדצמבר 2010 הודיעה החברה כי מספר ההורדות היומי של אפליקציות מהחנות הוא כ-2 מיליון אפליקציות ליום.
ב-2 בפברואר 2011 שוחררה גרסה 2.1 של החנות ובה אופשרה קנייה בתוך האפליקציה.
BlackBerry Tablet OS היא מערכת הפעלה של חברת בלקברי (לשעבר RIM) המיועדת למכשירי ה-BlackBerry PlayBook של החברה.
מערכת ההפעלה מבוססת QNX ומעוצבת להריץ אדובי אייר ואפליקציות BlackBerry WebWorks.
גרסה 1.0.1 - הוספת סימניות לאינטרנט.
גרסה 1.0.3 - תמיכה ב-BlackBerry Bridge המאפשרת חיבור למכשירי הסמארטפון של החברה באמצעות בלוטות', תמיכה בשיחות וידאו עם מכשירי BlackBerry PlayBook אחרים.
גרסה 1.0.5 - תמיכה בשפות נוספות, רכישת תוכן בתוך אפליקציות, שיפורי טעינה, שיפור קליטת WiFi.
גרסה 1.0.6 - עדכון אדובי פלאש לגרסה 10.3, עדכון אדובי אייר לגרסה 2.7.
גרסה 1.0.7 - נוספו שיפורים ל-BlackBerry Bridge, נוספו שיפורי מולטימדיה, נוספה תמיכה בשפות נוספות, שופר חיבור ה-WiFi, נוספה אפשרות למצב טיסה, נוספה תמיכה באפליקציות שנוצרו דרך BlackBerry NDK.
גרסה 1.0.8 - עדכון אדובי פלאש לגרסה 11.1, עדכון אדובי אייר לגרסה 3.1, עדכון תוכנת ה-WiFi והבלוטות', תיקוני בעיות.
גרסה 2.0 - אפליקציית מייל מובנית, אפליקציית לוח שנה מובנית, אפליקציית אנשי קשר מובנית, תמיכה באפליקציות אנדרואיד 2.3, עיצוב מחודש לאפליקציית השיחות וידאו, שיפורים בדפדפן, שיפורים בחנות האפליקציות ה-BlackBerry World, אינטגרציה עם רשתות חברתיות כמו פייסבוק, טוויטר, לינקדאין, נוספה אפשרות PrintToGo, נוסף מנהל קבצים, נוספה חנות וידאו (לארצות הברית בלבד).
גרסה 2.0.1 - תמיכה משופרת באפליקציות האנדרואיד, שיפורי דפדפן, שיפורים באפליקציית שיחות הווידאו, PIM ואפליקציית ה-BlackBerry Bridge.
גרסה 2.1.0 (בטא) - שיפור התמיכה ב-HTML5, תמיכה במצב דיוקן לאפליקציות המייל, הלוח שנה ואנשי הקשר, שיפור תקיות, רכישות בתוך אפליקציות באמצעות BlackBerry Payment SDK.
Bitter Sweet Symphony (בתרגום חופשי לעברית: סימפוניה מרירה מתוקה) הוא שיר של להקת הרוק האלטרנטיבי האנגלית The Verve מתוך אלבומם השלישי "Urban Hymns".
השיר מבוסס על מוזיקה מתוך עיבודו של אנדרו לוג אולדהם לשירם של הרולינג סטונז "The Last Time", ואף נטען כנגד הלהקה כי מדובר בהפרת זכויות יוצרים וגנבה ספרותית.
השיר יצא כסינגל ב-16 ביוני 1997, הראשון מבין שירי האלבום Urban Hymns שיצא לאור שלושה חודשים וחצי מאוחר יותר, וזכה להצלחה בבריטניה בה הגיע למקום השני במצעד הפזמונים הבריטי.
השיר התפרסם גם מחוץ לבריטניה ונמכר בעשרות מדינות ברחבי העולם, הצלחתו הגדולה של השיר הובילה לפרסום הלהקה ברחבי העולם.
יתר שירי האלבום, והשיר "Love Is Noise" מהאלבום שלאחריו, זכו גם הם לפרסום בינלאומי.
הסינגל הגיע למעמד כסף בבריטניה, ולזהב בארצות הברית ובאוסטרליה.
השיר היה מועמד לפרס גראמי בקטגוריה "שיר הרוק הטוב ביותר" לשנת 1999 אך הפסיד אותו ל-"Uninvited" של אלאניס מוריסט.
השיר נחשב לתרומה העיקרית של הוורב לזרם הבריטפופ ובמשאל שערכו ב-BBC Radio 1 ב-1998 דורג השיר במקום השלישי ברשימת השירים הטובים מעולם.
בנובמבר 2004, המגזין רולינג סטון דירג את השיר במקום ה-392 ברשימת 500 השירים הגדולים בכל הזמנים.
בנוסף לכך, מגזין המוזיקה NME דירג את השיר במקום ה-18 ברשימת 50 המנוני האינדי הגדולים ביותר בכל הזמנים.
בסוף הווידאו קליפ יתר חברי להקת The Verve מצטרפים לאשקרופט, כאשר בסצנה האחרונה של הווידאו קליפ חברי הלהקה עוברים על פני המצלמה בעודם צועדים לאורך הרחוב עד אשר הם נעלמים באופק.
הווידאו קליפ זכה להצלחה רבה והיה מועמד למספר פרסים, בהם שלושה פרסי MTV בטקס פרסי ה-VMA של שנת 1998.
הווידאו קליפ צולם באזור צפון לונדון מהפינה הדרום המזרחית של צומת הרחובות הוקסטון ופאלקירק, כאשר לאחר מכן אשקרופט צעד לכיוון צפון לאורך החלק המזרחי של רחוב הוקסטון.
הווידאו קליפ נוצר בהשראת הווידאו קליפ של השיר "Unfinished Sympathy" של להקת הטריפ הופ Massive Attack אשר בו הזמרת שרה נלסון שרה תוך כדי שהיא צועדת לאורך שכונה בלוס אנג'לס.
"Black Dog" (בעברית: "כלב שחור") הוא שיר של להקת הרוק הבריטית לד זפלין.
זהו הרצועה הראשונה מאלבום האולפן הרביעי של הלהקה משנת 1971, שהפך לאחד האלבומים הנמכרים ביותר בכל הזמנים.
השיר יצא כסינגל והגיע למצעדים במדינות רבות.
זהו "אחת מרצועות הזפלין המזוהות ביותר", והוא דורג במקום ה-294 ברשימת 500 השירים הגדולים בכל הזמנים של הרולינג סטון ולאחר מכן דורג במקום ה-300 ב-2010, ודורג במקום הראשון ברשימת "20 רצועות הגיטרה הגדולות ביותר" של מגזין Q.
המילים מכילות נושאים בלוזמנים טיפוסיים של תאווה, ארוטיקה ובגידה.
שם השיר מתייחס ללברדור רטריבר שחור חסר שם, שהלהקה נהגה לראות משוטט בשטח האולפן של הדלי גריינג'.
הכלב היה נעלם בערב וחוזר מותש בשעות הבוקר המוקדמות, לפני שנח כל היום וחזר על שהותו בערב.
רוברט פלאנט האמין שהלברדור מבלה לילות עם "הגברת הזקנה" שלו (כלבה).
כמו כן, המילים מסופרות על ידי גבר אובססיבי לאישה, "got a flaming heart can't get my fill", הוא "לא יכול להתרחק" מ"טפטוף הדבש" שלה; היא חושפת את כוונתה האמיתית, מבזבזת את כספו, לוקחת את מכוניתו, "אומרת לחבריה שהיא הולכת להיות כוכבת", ואז ההונאה מתבררת ואומר "לאישה גדולה רגליים אין נשמה".
סיפור התאווה, הארוטיקה, ובסופו של דבר הבגידה, מהדהד את המוניטין המסורתי של הבלוז כמוזיקת השטן, הנרמזת בשיר "eyes that shine a burning red".
השיר נפתח בצלילים עמומים של גיטרות מתחממות ברקע, רעיון של ג'ימי פייג', שגם השמיע צלילי פתיחה מוזרים ב-"Immigrant Song" ו-"Friends", הוא אהב להתחיל שירים בצורה לא צפויה.
הצלילים הם למעשה הקלטות של פתחי רצועות גיטרה שונים המנוגנים בו זמנית, ויוצרים "קולאז' קולי" שבו ניתן לשמוע את הקלטת מסתובבת במהירות.
רוברט פלאנט מתחיל לשיר בקול גבוה וחזק, "Hey, hey, mama" ללא ליווי מוזיקה (א-קפלה).
זה קובע את מבנה השיר, סביב דינמיקה של קריאה ותגובה, בין הסולן ללהקה, הלוך ושוב.
זה היה הרעיון של ג'ימי פייג' להתחיל ולהפסיק את המוזיקה, והוא קיבל השראה מהשיר "Oh Well" של פליטווד מק משנת 1969.
מילות השיר מבטאות את התפתחותה של כמיהה לאהבה ומימושה של אהבה לאישה אצל נער צעיר.
בבתים הראשונים מתאר הדובר כיצד הוא לומד בגיל צעיר על היותו יצור מיני:
בהמשך השיר, הדובר מתאר כיצד הוא מחפש אישה לממש איתה את אהבתו ותשוקותיו.
ג'ימי פייג' - גיטרה חשמלית
ג'ון פול ג'ונס - גיטרה בס
(*) מתאר רשימות ללא דירוג.
בלאק ארץ' היא הפצת גנו/לינוקס, נגזרת של Arch, המיועדת לבדיקות חדירה ולזיהוי פלילי דיגיטלי.
היא פותחה על ידי איבן טייטלמן (Evan Teitelman) ומאז, מתוחזקת על ידי צוות מפתחים נוסף.
הגרסה האחרונה שוחררה ב-16 באוגוסט 2021.
ההפצה ניתנת להורדה בגרסת 64 ביט, גרסת תמונה להרצה אוטומטית על מכונה וירטואלית, גרסת ARM ובגרסת לייב הניתנת לשימוש ללא התקנתה על הדיסק הקשיח.
המערכת מופצת כשעליה מותקנות מראש מעל ל-1,900 אפליקציות וכלים כגון: סורק הפגיעויות Armitage, סורק יישומי האינטרנט Burp Suite, רחרחן Wireshark, סורק פגיעויות במסדי הנתונים Sqlmap, כלי Metasploit ועוד.
כמו כן ניתן להוסיף עוד מגוון רחב של תוכנות וכלים אל ההפצה.
בנוסף ניתנת האפשרות להתקין את מגוון הכלים הרחב של המערכת על כל הפצה על בסיס Arch Linux וכמו כן כמובן על Arch Linux עצמו.
Black & White (בתרגום לעברית: שחור ולבן) הוא משחק מחשב מסוג סימולציה שפותח על ידי Lionhead Studios ופורסם על ידי Electronic Arts בשנת 2001. המשחק מהווה סימולציית "God game" במסגרתה השחקן משחק כאל שמטרתו היא להביס אל יריב שרוצה להשתלט על העולם.
המשחק משלב בתוכו מרכיבים של בניית ערים, ניהול משאבים וזמן ואסטרטגיה.
האווירה במשחק ותוצאותיו מושפעות מההחלטות המוסריות שהשחקן מקבל במהלכו, שמהוות קרב סמוי בין רע לטוב, המסומל גם בשם המשחק - בו "White" ("לבן") מסמל את הטוב ו-"Black" ("שחור") מסמל את הרוע.
השחקן מדמה אל השולט על מספר שבטים וכפרים המאכלסים אי או מספר איים במפה מסוימת, השחקן מגולם על ידי דמות יד מרחפת אשר מופיעה על המסך, באמצעותה השחקן יכול לתקשר עם הסביבה, להעביר חפצים ולהטיל נסים.
ניתן להשתמש במסיונרים או חפצי קדושה כדי לשכנע מאמינים להצטרף לדתו של השחקן.
במהלך המשחק יוצבו בפני השחקן מספר החלטות מוסריות בין טוב לרע, אשר חלקן ברורות בנטייתן, שאמצעותן יכול השחקן לבחור באופי האל אותו יהווה - השחקן יכול לבצע מגוון רחב של פעולות המשפיעות על האופן בו נתפס האל בעיני נתיניו - אל טוב, אל רע או אל נייטרלי.
אופי המשחק, המשימות ואפילו נראות המשחק ישתנו בהתאם להחלטות שיקבל השחקן.
לרשות השחקן יש שני יועצים שמהווים מצפון טוב ורע עבור השחקן ומשקפים את העקרונות לפיהם החלטה תיתפס כטובה או כרעה:
בלאקי (Blackey) - הוא המצפון הרע, מגולם בדמותו של שדון נמוך ושמן.
ווייטי (Whitey) - הוא המצפון הטוב, מגולם בדמותו של גבר מזוקן היושב על ענן.
מקדשו של שחקן שנתפס כאל טוב יהיה צבוע בצבעים בהירים, בזמן שמקדשו של שחקן שנתפס כאל רע יראה קודר ומאיים.
עוצמתו הכלכלית והחברתית של השבט אותו מוביל השחקן מגולמת באמצעות כפר בו חיים נתיניו של האל.
מטרתו העיקרית של האל במשחק היא להשתלט על כלל הכפרים במפה, ולהרחיב אותם כדי להגדיל את כוחו על ידי בניית מבנים נוספים או הגדלת אוכלוסיית המאמינים בהם.
הכפרים מורכבים ממספר בניינים חשובים:
בתים - בהם מתגוררים תושבי הכפר.
תושבי הכפר מבצעים משימות בהתאם להנחיות השחקן (לדוגמה דייג, כריתת עצים, בנייה או בניית משפחות).
לתושבים יש מספר צרכים כדי להתקיים: מזון, רפואה ומנוחה.
מרכז הכפר - מציג את האל ששולט באותו כפר ואת הנסים שכפר זה מאפשר לייצר.
מחסני הכפר - בהם ניתן לאחסן משאבים ומציג את רצונותיהם של תושבי הכפר.
מבנים מיוחדים (Wonders) - מבנים המאפשרים יכולת או בונוס מסוים לשחקן מרגע בנייתם.
סוג המבנה המיוחד נקבע לפי סוג השבט שהקים את הכפר בו נבנה.
במשחק ישנם שמונה סוגי שבטים המבוססים על תרבויות העולם - אינדיאניים, אפריקאים, אצטקים, טיבטים, יוונים, יפנים, מצרים, סקנדינבים וקלטים.
סוגי השבטים משפיעים על הארכיטקטורה של המבנים בכפרים, על מראה התושבים בכפר והמוזיקה המתנגנת בו.
מקדש - המקדש מהווה משכנו של השחקן, ואם יהרס - ייגמר המשחק.
המקדש מוקף באתרי קדושה בהם נתיני השחקן סוגדים לו, פעולת הסגידה מייצרת כוח איתו יכול השחקן להטיל נסים.
הטלת נסים היא פעולה שמבצע השחקן על ידי בחירתם במקדש או במרכז הכפר או באמצעות ציור צורות מסוימות באמצעות היד המסמלת את השחקן על גבי המסך.
סוגי הנסים הזמינים לשחקן תלויים בסוגי הכפרים בשליטתו וכוללים מספר אופציות - יצירת אספקת אוכל לרוות המאמינים או עץ לבניית מבנים, מתן מרפא למאמינים והגנה על אזור מסוים.
את הטלת הנסים יכול השחקן לעשות רק בשטח מסוים עליו יש לו השפעה, שטח אשר ניתן להרחבה באמצעות הגדלת הכפר שבשליטת השחקן, הגדלת כמות המאמינים או השתלטות על כפר אחר.
לרשות השחקן יש מאגר כוח בו יכול להשתמש כדי להטיל ניסים, הכוח ניתן להשגה על ידי הקצאת מאמינים לסגוד לאל במקדשיו או על ידי הקרבת מאמין במזבח.
השחקן מקבל משימות בדמות מגילות אשר ניתן למצוא ברחבי המפה במשחק ולאסוף באמצעות היד, המגילות מתחלקות לשני סוגים:
מגילות זהב - מתחילות אירוע מרכזי במשחק, כולל הסיפור המרכזי ומשימות צד.
מגילות כסף - משימות פשוטות המקנות פרס לשחקן, ואינן מחייבות לסיום המשחק.
לרשות השחקן יש יצור איתו ניתן לתקשר ובאמצעותו ניתן לבצע מספר פעולות בשמו של השחקן.
היצורים הם בפועל חיות הולכות על שתיים בגודל רב ביחס לסביבה שלהן.
לכל יצור יש תכונות מיוחדות לו, נטייה טבעית לטוב או רוע ורצונות וצרכים שנדרש לספק על מנת להפעיל את היצור בצורה היעילה ביותר.
השחקן יכול ללמד את היצור פעולות כגון תספוק כפרים במשאבים, הטלת נסים והגנה או התקפה של אויבים.
בתחילת המשחק ניתנת לשחקן בחירה מבין שלושה סוגי יצורים - קוף, פרה וטיגריס, וסוגים נוספים ניתנים להשגה באמצעות השלמות משימות הניתנות ממגילות כסף.
היצורים מתחילים קטנים וללא יכולות, ובאמצעות אילוף, לימוד וטיפוח השחקן יכול להגדיל ולחזק את היצור שבשליטתו.
האילוף במשחק מבוסס שיטת המקל והגזר, אם היצור מבצע פעולה שהשחקן לא רוצה שיבצע - ניתן להכאיב לו באמצעות סטירה, ובמידה ומבצע פעולה שהשחקן רוצה שיבצע ניתן לחזקו באמצעות ליטוף - היצור זוכר את התגובה שקיבל לפעולות מסויומות ומשנה את התנהגותו בהדרגה בהתאם.
השחקן יכול להחזיק רק יצור אחד במקביל, אך ניתן להחליף אותו במהלך המשחק.
Bixby (בתעתיק לעברית: ביקסבי) היא עוזרת וירטואלית שפותחה על ידי סמסונג.
ב־20 במרץ 2017 הודיעה סמסונג על השקת עוזרת דיגיטלית מופעלת בקול בשם "Bixby".
ביקסבי הוצגה לצד Samsung Galaxy S8 וסמסונג גלקסי S8+.
Bixby זמינה גם במכשירי גלקסי ישנים יותר שפועלת בהם מערכת ההפעלה אנדרואיד נוגט.
ביקסבי מגיעה בשלושה חלקים: , "Bixby Vision" ו"Bixby Home".
"Bixby Voice" הוא השם המאפיין את הדיבור עצמו עם העוזרת הווירטואלית.
"Bixby Vision" הוא השם המאפיין זיהוי אובייקט כלשהו על ידי המערכת באמצעות צילומו.
"Bixby Home" הוא השם המאפיין את המידע המוצג בנושא כושר, מזג אוויר באזור שלך ונתונים נוספים אשר מקורם מיישומונים המותקנים במכשיר.
"Bixby Text Call" הוא השם המאפיין כלי שעונה לשיחות טלפון (באנגלית וקוריאנית ולא Wi-Fi calling) במקומך, רושם בזמן אמת את שאלות ותשובות המתקשרים ומאפשר לבחור או לכתוב הודעות תשובה שיוקראו למתקשרים.
"Bixby Routines" הוא השם המאפיין תכונה שלומדת תפוסי שימוש במכשיר ובהתאם משנה את הגדרות הסוללה וכו' (ניתן גם להתאים בהתאם לאזור וכו').
ביקסבי זמינה ביותר מ-195 מדינות בעולם (בהן ישראל).
סמסונג מספקת תמיכה רשמית לאפליקציה בשפות הבאות:
אנגלית (ארצות הברית, הממלכה המאוחדת)
סדרת מכשירי - Galaxy S (כולל תתי דגמים)
סדרת מכשירי - Galaxy J
סדרת מכשירי - Galaxy A
סדרת מכשירי - Galaxy Note
סדרת מכשירי - Galaxy C
סדרת מכשירי - Galaxy Tab
Black Beauty (בעברית: יופי שחור) הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence.
השיר, שנכתב על ידי דל ריי וריק נואלס, הוא שיר אשר נכלל בגרסת הדלוקס של האלבום.
השיר הגיע למקום ה-179 במצעד הסינגלים הבריטי.
השיר נכתב על ידי לנה דל ריי ביחד עם ריק נואלס בדומה ל-"West Coast" והופק על ידי פאוול אפוורת'.
השיר יצא בפורמט של הורדה דיגיטלית (מיני-אלבום רמיקסים), בגרמניה, אוסטריה ושווייץ ב-14 בדצמבר 2014.
מדינה תאריך יציאה פורמט חברת תקליטיםמקור אוסטריה 15 בדצמבר 2014הורדה דיגיטלית (מיני-אלבום רמיקסים) ורטיגו גרמניה שווייץ
Bitches (בעברית: כלבות) הוא שיר של הזמרת-יוצרת השוודית טובה לו, בשיתוף צ'ארלי XCX, איקונה פופ, אליפנט ואלמה.
השיר פורסם כרצועה השביעית באלבומה השלישי, Blue Lips.
השיר יצא לאור ב-7 ביוני 2018, כסינגל השני מתוך האלבום.
ב-28 באוקטובר 2016, הוציאה לו את אלבום האולפן השני שלה, Lady Wood, המחולק לשני חלקים, "Fairy Dust" ו-"Fire Fade".
שני סרטים קצרים בהשראת שני הפרקים הללו יצאו ביוטיוב וב-Vevo.
החלק הראשון, Fairy Dust, יצא ב-31 באוקטובר 2016, שלושה ימים לאחר יציאת האלבום.
הוא מבוסס על ששת השירים הראשונים של האלבום; עם זאת, "Bitches", שבאותה תקופה נקרא "What I Want for the Night) Bitches)", הושמע במהלך סצנת הקרנת הקרדיטים של הסרט.
גרסת האולפן של השיר נכללה בהמשך באלבום השלישי של לו, Blue Lips, שיצא ב-17 בנובמבר 2017.
ב-4 ביוני 2018, הודיעה לו על גרסת הרמיקס לשיר, בו ישתתפו הזמרות צ'ארלי XCX, איקונה פופ, אליפנט ואלמה, שיצא כסינגל השני מתוך האלבום ב-7 ביוני.
הווידאו קליפ המלא שיצא עבור השיר הועלה לערוץ היוטיוב של לו ב-6 ביוני 2018.
Bittersweet White Light (בעברית: "אור לבן ומריר") הוא אלבום האולפן התשיעי של זמרת הפופ האמריקנית, שר.
האלבום יצא לאור באפריל 1973, על ידי חברת התקליטים אם סי איי רקורדס.
עם יציאתו נכנס האלבום אל המקום ה-140 במצעד הבילבורד 200.
"Am I Blue" - יצא לאור ב-1973, כסינגל הראשון והפותח מתוך האלבום.
Black Flag (בתרגום לעברית: "דגל שחור") היא להקת פאנק רוק (Punk rock) אמריקאית, שהוקמה בשנת 1976 בהרמוסה ביץ', מחוז לוס אנג'לס, קליפורניה.
הלהקה נקראה בתחילה Panic, והוקמה על ידי הגיטריסט והזמר גרג ג'ין, שנותר החבר העקבי ביותר בלהקה.
היא נחשבת לאחת מלהקות ההארדקור פאנק הראשונות, וכן אחת הראשונות בסוגת הפוסט-הארדקור.
הלהקה התפרקה בשנת 1986, התאחדה בשנת 2003 והתפרקה והתאחדה שוב מאז מספר פעמים.
סגנונה המוזיקלי של הלהקה מתבסס על הפשטות של הראמונס אך מתווספים אליה סולו גיטרה וחילופי מקצבים.
רוב השירים נכתבו על ידי גרג ג'ין, ובמילותיו באים לידי ביטוי אנטי-סמכותנות, נון-קונפורמיזם, בידוד חברתי, נוירוזה, עוני ופרנויה.
במהלך שנות השמונים חלה התפתחות מוזיקלית בצליל של הלהקה, והם שילבו באלבומיהם גם קטעים ארוכים, איטיים ומורכבים יותר מאלה שהיו בסגנון הראשוני.
כתוצאה מכך, כלל היצירה של הלהקה מגוונת יותר מרוב להקות הפאנק רוק (Punk rock).
לדוגמה: בשנת 1984, הלהקה הוציאה את האלבום My War, שכלל שירים בעלי סאונד איטי ו"חורק" יותר, פחות כמו סקס פיסטולס (Sex Pistols) ויותר כמו בלאק סבאת' (Black Sabbath).
לעיתים, שלושת השירים האחרונים באלבום זה, שהיו איטיים משמעותית משאר החומרים של הלהקה, נחשבים לדוגמה הראשונה של סלאדג' מטאל.
הלהקה הייתה מחלוצות גישת "עשה זאת בעצמך" ורכשה מעריצים רבים ברחבי העולם.
להקת Black Flag הוקמה בשנת 1976 בהרמוסה ביץ', מחוז לוס אנג'לס, קליפורניה, על ידי הגיטריסט והזמר גרג ג'ין.
הלהקה נקראה בתחילה Panic וחיקתה את הסגנון של הראמונס והסטוג'ס.
הם הופיעו לראשונה בדצמבר 1977 בקליפורניה.
בסוף שנת 1978 הם שינו את שמם ל-Black Flag כדי למנוע בלבול עם להקה אחרת בשם Panic.
ההופעה הראשונה בשם Black Flag הייתה בקליפורניה ב-27 בינואר 1979. שם הלהקה הוצע על ידי אחיו של גרג ג'ין: "אם דגל לבן פירושו כניעה, דגל שחור מייצג אנרכיה." סמליל הלהקה, ארבעה מלבנים המתארים דגל שחור, פופולרי עד היום.
הלהקה דגלה בשיטת "עשה זאת בעצמך" וחברי הלהקה ארגנו הופעות בכל מקום אפשרי, ופרסמו את הלהקה בפוסטרים ופלאיירים שהדפיסו בעצמם.
במהלך השנים התחלפו לעיתים קרובות חברי הלהקה, לרוב בגלל חילוקי דעות אמנותיים או בגלל בעיות של אלכוהול וסמים.
גם הזמרים הראשיים לא החזיקו מעמד זמן רב.
הנרי רולינס היה הזמר בשיא הפופולריות של הלהקה, משנת 1981 עד 1985. בתקופה זו סגנונה של הלהקה התפתח, והם שילבו באלבומיהם גם שירים ארוכים, איטיים ומורכבים יותר מהסגנון הראשוני שלהם.
סגנונם המאוחר היווה השראה ללהקות גראנג' רבות.
הלהקה הייתה פופולרית בסצנת הפאנק רוק (Punk rock), אך זו הייתה סצנה קטנה יחסית, והם לא הצליחו מבחינה מסחרית.
חברי הלהקה חיו בתנאי עוני.
הלחץ בסיבובי ההופעות והמחלוקות בין חברי הלהקה הביאו לבסוף לפירוקה, והופעתם האחרונה הייתה בדטרויט ב-27 ביוני 1986.
לאחר הפירוק, רולינס הצליח מסחרית כמוזיקאי, סופר ושחקן.
חברי הלהקה האחרים המשיכו לפעול בלהקות שוליים.
באופן אירוני, הלהקה הצליחה מסחרית בצורה משמעותית רק לאחר שהתפרקה.
חברי הלהקה התאחדו מספר פעמים והופיעו במקומות שונים, לראשונה בשנת 2003 עם הסולן מייק ואללי ולאחר מכן בשנת 2010. בשנת 2013 הלהקה שבה לפעול בצורה סדירה והוציאה אלבום בשם "What The" שנקטל על ידי מבקרי המוזיקה ומעריצי הלהקה כאחד.
הלהקה ממשיכה להופיע עד היום, אם כי חברי הלהקה, למעט גרג ג'ין ומייק ואללי, מתחלפים לעיתים קרובות.
"Bitches Broken Hearts" הוא סינגל שהקליטה הזמרת-יוצרת האמריקאית בילי אייליש, מתוך מיני-אלבום הראשון שלה, Don't Smile at Me.
השיר יצא לאור ב-30 במרץ 2018, על ידי חברות התקליטים דארק-רום רקורדס ואינטרסקופ רקורדס, כסינגל השמיני מתוך המיני-אלבום.
בארצות הברית קיבל השיר את תואר הפלטינה על מכירות של למעלה מ-1,000,000 עותקים.
השיר בדומה ל-"", "" ו-"Wish You Were Gay" נכתב על ידי בילי אייליש, ביחד עם פיניאס או'קונל שגם הפיק אותו.
איגוד תעשיית ההקלטות הקנדי (Music Canada) העניק לשיר את תואר הפלטינה על מכירות של למעלה מ-80,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-340 מיליון השמעות.
האודיו הרשמי של השיר הועלה לערוץ היוטיוב של בילי אייליש ב-29 במרץ 2018, יום לפני צאתו כסינגל.
ביממה הראשונה, הצליח האודיו לצבור למעלה מ-180,000 אלף צפיות, ובמרוצת השנים הצליח לצבור למעלה מ-44 מיליון צפיות.
ביולי 2018, העלתה אייליש לערוץ היוטיוב שלה את ההופעה של עם השיר, אשר צברה למעלה מ-20 מיליון צפיות.
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה1,000,000בריטניה (BPI)כסף200,000מקסיקו (AMPROFON)זהב30,000פולין (ZPAV)זהב10,000פורטוגל (AFP)זהב5,000קנדה (Music Canada)פלטינה80,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם30 במרץ 2018הזרמת מוזיקה • הורדה דיגיטליתדארק-רום • אינטרסקופ20 באוקטובר 2018תקליט 7 אינץ'
Bitterblue (בעברית: כחול מריר) הוא אלבום האולפן השמיני של הזמרת-יוצרת הוולשית בוני טיילר.
האלבום יצא לאור ב-11 בנובמבר 1991, על ידי חברת התקליטים האנסה רקורדס.
עם יציאתו נכנס האלבום אל המקום הראשון במצעד האלבומים שבנורווגיה.
ב-AllMusic זכה האלבום לביקורת חיובית, תוך שהעניקו לו ציון של שלושה וחצי כוכבי זהב מתוך חמישה בסך הכול.
איגוד תעשיית ההקלטות הנורווגי העניק לאלבום את תואר הפלטינה המרובעת על מכירות של למעלה מ-200,000 עותקים במדינה.
בגרמניה זכה האלבום להצלחה רבה גם כן, כאשר נמכר שם בלמעלה מ-250,000 עותקים בסך הכול.
מקוםתאריםמכירותאוסטריה (IFPI Austria)פלטינה50,000גרמניה (BVMI)זהב250,000נורווגיה (IFPI Norway)פלטינה 4×200,000שוודיה (GLF)זהב50,000שווייץ (IFPI Switzerland)זהב25,000
מדינהתאריך יציאהפורמטחברת תקליטיםמקוראירופה11 בנובמבר 1991תקליט • תקליטורהאנסהיפן21 במאי 1992ארצות הברית24 באפריל 2012הורדה דיגיטליתרדג
Black Barbies (בעברית: ברביות שחורות) הוא סינגל שיווקי שהוקלט על ידי הראפרית הטרינידדית ניקי מינאז', ביחד עם הראפר האמריקאי מייק ויל מייד איט.
השיר הוקלט בנובמבר 2016, ויצא לאור ב-30 בנובמבר 2016, על ידי חברות התקליטים איר-דראמארס ואינטרסקופ רקורדס, כסינגל שלא מתוך אלבום.
השיר הגיע למקום הראשון במצעד השירים שבניו זילנד.
השיר נכתב על ידי ניקי מינאז', חאליף בראון, אקוויל בראון, רדריק דייוויס, מייקל ויליאמס ומייק ויל מייד איט והופק על ידי מייק ויל מייד איט.
השיר יצא בהשראת הלהיט הבינלאומי "Black Beatles", של הצמד ריי סרמרד, שהפך לתופעה ויראלית בכל העולם באותה התקופה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-63 מיליון השמעות.
"Black&White" הוא אלבום הופעה של דני סנדרסון וחברים, שהוקלט מתוך הופעה במסגרת פסטיבל "ג'אז, בלוז ווידאוטייפ" שנערכה בתל אביב, ב-2003.
המופע הוא למעשה מחווה של סנדרסון למוזיקה השחורה אליה נחשף ואהב בעת ששהה בארצות הברית בילדותו בשנות ה-60, והוא כולו ג'אז, בלוז ורוק.
השירים כולם מקורם ובהשראת שירים ישנים שהכיר סנדרסון ממוזיקה זו.
דני סנדרסון – גיטרה, שירה, ניהול מוזיקלי
כפיר בן-ליש – שירה, גיטרות
גלעד בן-ליש – שירה וגיטרה
Black Friday (בעברית: יום שישי השחור) הוא המיקסטייפ השני של הראפרית ליל קים אשר יצא ב-14 בפברואר 2011 דרך השירות פייפאל.
שם האלבום הוא עיוות של שם אלבום הבכורה של הראפרית ניקי מינאז' אשר קרוי Pink Friday (יום שישי ורוד) מכיוון שבתקופת פריצתה של מינאז', טענה כי היא "שיבוט שלה" מה שיצר בין השתיים יריבות.
באוקטובר 2010 הוציאה מינאז' את השיר "Roman's Revenge" בו הרבה אנשים סברו כי חלק ממילותיו הם מילים שליליות שמכוונות כלפי קים עצמה מה שגרם לקים להחזיר כתגובה את עיוות שם המיקסטייפ ואת השיר "Pissin' on 'Em" בו גם ישנם מילים שליליות שמכוונות כלפי מינאז'.
בנוסף לכך, במיקסטייפ ישנו גם שיר בשם "Grindin' Makin' Money" בו קים משתפת פעולה עם הראפר בירדמן ועם מינאז' עצמה.
השיר הוקלט לפני הסכסוך בינה לבין מינאז' אך השיר היו לטענתה אחד הדברים שהציתו את הסכסוך ביניהן.
בין שיתופי הפעולה הנוספים באלבום ניתן למנות את "", עם ויז קאליפה.
Bitly הוא שירות לקיצור כתובות אתרים ופלטפורמת ניהול קישורים.
חברת Bitly, Inc, הוקמה בשנת 2008. היא נמצאת בבעלות פרטית וממוקמת בניו יורק.
החברה מקצרת כ-600 מיליון קישורים בחודש, לשימוש ברשתות חברתיות, SMS ודואר אלקטרוני.
Bitly מרוויחה כסף באמצעות תשלום עבור גישה לנתונים מצטברים שנוצרו כתוצאה מאנשים רבים המשתמשים בכתובות האתרים המקוצרות.
בשנת 2017 רכשה חברת "Spectrum Equity" את חלקה הגדול ב-bitly תמורת 64 מיליון דולר.
נכון לאוגוסט 2018, Bitly קיצרה מעל 37.5 מיליארד כתובות אתרים.
שירות קיצור כתובות ה-URL של Bitly הפך לפופולרי בטוויטר לאחר שהפך לשירות ברירת המחדל לקיצור כתובות אתרים באתר ב־6 במאי 2009. לאחר מכן הוחלף בשירות t.co של טוויטר עצמו.
החברה שעומדת מאחורי Bitly השיקה שירות דומה, אך לסרטונים מקוונים כדי לקבוע מה הסרטונים הפופולריים ביותר באינטרנט.
החברה מציעה פתרון בתשלום בשם "Bitly Enterprise" המספק תכונות מיתוג מתקדמות, מידע אודות קהל, מעקב אחר קמפיינים בכל ערוצים ועוד.